stanford-oval/wikipedia huggingface dataset:
ละครชุด

ละครชุด หรือ ซีรีส์ (อังกฤษ: series) เป็นละครที่แบ่งเผยแพร่เป็นตอน (episode) หลายตอนต่อเนื่องกัน เช่น เป็นรายวันหรือรายสัปดาห์ ทุกตอนมีเนื้อหาต่อเนื่องกัน ทั้งมีนักแสดงและมีรูปแบบอย่างเดียวกัน
ในอเมริกาเหนือ มักเป็นละครที่แบ่งเผยแพร่เป็นตอน ๆ และอาจยืดเยื้อหลายฤดูกาล (season) โดยตั้งแต่ปลายคริสต์ทศวรรษ 1980 ละครชุดหนึ่งมักมี 20–26 ตอน มักเริ่มเผยแพร่ในฤดูใบไม้ร่วง ซึ่งกินเวลาตั้งแต่เดือนกันยายนถึงเดือนมีนาคม แล้วเผยแพร่ซ้ำในฤดูใบไม้ผลิหรือฤดูร้อน คือตั้งแต่เดือนเมษายนถึงเดือนสิงหาคม ส่วนก่อนหน้านี้ อาจมีมากถึง 30 หรือ 39 ตอน  นับแต่คริสต์ทศวรรษ 2000 มาเป็นอย่างน้อย ละครชุดมักได้รับการสั่งทำหรือสนับสนุนให้ทำเพียง 10–13 ตอนเพื่อประเมินความสนใจของผู้ชม ถ้าเป็นที่สนใจ ก็จะทำเพิ่มจนถึง 20–26 ตอนตามปรกติ[ต้องการอ้างอิง]
ละครชุดในประเทศอินเดีย (ซึ่งเรียกในภาษาอังกฤษว่า serials) มักมีอย่างน้อย 200 ตอน แต่ละตอนยาว 20–25 นาที ส่วนตอนพิเศษ (เรียกว่า maha-episode) มักยาว 45–50 นาที[ต้องการอ้างอิง]
ลอร์ดเฟรเดอริก วินด์เซอร์

| ลอร์ด เฟรเดอริก วินด์เซอร์ |
| --- | --- |
เฟรเดอริก ไมเคิล จอร์จ เดวิด หลุยส์
เกิด: 6 เมษายน พ.ศ. 2522 (45 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: สมาชิกราชวงศ์วินด์เซอร์
คู่สมรส: โซฟี วิลเคลแมน
บุตร: 2 คน
บิดามารดา: เจ้าชายไมเคิลแห่งเคนต์ เจ้าหญิงไมเคิลแห่งเคนต์
ลอร์ดเฟรเดอริก วินด์เซอร์ (อังกฤษ: Lord Frederick Windsor)
ประวัติ

ลอร์ดเฟรเดอริก วินด์เซอร์ เกิดเมื่อวันที่ 6 เมษายน พ.ศ. 2522 ณ โรงพยาบาลเซนต์แมรี กรุงลอนดอน เป็นพระโอรสคนใหญ่ในเจ้าชายและเจ้าหญิงไมเคิลแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 53 ในการสืบราชบัลลังก์ โดยเขาเป็นประธานในมูลนิธิ โซดิเออรฺ ออร์ และเป็นประธานโครงการการฝึกอบรมพัฒนาอาชีพแห่งสหราชอาณาจักร
สมรส

ลอร์ดเฟรเดอริกพบกับชายาในอนาคตคือโซฟี วิลเคลแมน ในวันวาเลนไทน์เมื่อ พ.ศ. 2552 ต่อมา สมเด็จพระราชินีนาถเอลิซาเบธที่ 2 แห่งสหราชอาณาจักรทรงพระกรุณาโปรดเกล้าโปรดกระหม่อมให้สมรสกันในวันที่ 12 กันยายน ปีเดียวกัน โดยทั้งคู่มีบุตรดังนี้
ม็อด เอลิซาเบธ ดาฟเน มารีนา ผู้สืบราชบัลลังก์สหราชอาณาจักรลำดับที่ 49 ซึ่งในการนี้ เจ้าหญิงยูเชนีแห่งยอร์ก ทรงรับเป็นมารดาทูลหัวให้
อิซาเบลลา อเล็กซานดรา ผู้สืบราชบัลลังก์สหราชอาณาจักรลำดับที่ 50 มีบิดาทูลหัวคือ เจมี ออลิเวอร์ ซึ่งเป็นเพื่อนสนิทของมารดา
ใน พ.ศ. 2559 ลอร์ดเฟรเดอริกได้รับแต่งตั้งจากสมเด็จพระราชินีนาถเอลิซาเบธที่ 2 แห่งสหราชอาณาจักร ให้ดำรงตำแหน่งหัวหน้ากองกำลังทหารแห่งสหราชอาณาจักร
ลอร์ด (นักร้อง)

| ลอร์ด |
| --- | --- |
ลอร์ดในปีค.ศ. 2022
ข้อมูลพื้นฐาน
ชื่อเกิด: เอลลา มารียา ลานี เยลิช-โอคอนเนอร์
เกิด:  (1996-11-07) 7 พฤศจิกายน ค.ศ. 1996 (28 ปี) ทาคาพูนา, ออกแลนด์, นิวซีแลนด์
แนวเพลง: อาร์ตป็อป, มินิมัล, อีเล็กทรอนีกา
อาชีพ: นักร้อง, นักแต่งเพลง
เครื่องดนตรี: เสียงร้อง, กีตาร์
ช่วงปี: 2012–ปัจจุบัน
ค่ายเพลง: ยูนิเวอร์ซัล รีพับลิก ลาวา

เว็บไซต์: Lorde.co.NZ
นักดนตรี
เอลลา มารียา ลานี เยลิช-โอคอนเนอร์ (อังกฤษ: Ella Marija Lani Yelich-O'Connor) หรือรู้จักในชื่อ ลอร์ด (อังกฤษ: Lorde /ˈlɔːrd/) เกิดวันที่ 7 พฤศจิกายน ค.ศ. 1996 เป็นนักร้อง-นักแต่งเพลงชาวนิวซีแลนด์เชื้อสายโครเอเชีย เธอมีผลงานอีพีชุดแรกชื่อชุด The Love Club ออกวางขายเมื่อวันที่ 22 พฤศจิกายน ค.ศ. 2012 มีซิงเกิลแรกคือ "Royals" ซึ่งเปิดตัวเข้าชาร์ตอันดับ 1 บนชาร์ต นิวซีแลนด์ท็อป 40 และยังสามารถขึ้นอันดับ 1 บนชาร์ตบิลบอร์ดฮอต 100 ได้ ทำให้เธอเป็นศิลปินเดี่ยวชาวนิวซีแลนด์คนแรกที่มีเพลงอันดับ 1 ในสหรัฐอเมริกา อัลบั้มเปิดตัวของเธอชื่อชุด Pure Heroine ออกวางขาย 27 กันยายน ค.ศ. 2013
รางวัลของ Lorde ได้แก่ รางวัลแกรมมี่สองรางวัล รางวัลบริตสองรางวัล และการเสนอชื่อเข้าชิงลูกโลกทองคำ เธอปรากฏตัวในรายชื่อวัยรุ่นที่มีอิทธิพลมากที่สุดของไทม์ในปี 2013 และ 2014 และนิตยสาร Forbes 30 Under 30 ฉบับปี 2014 นอกเหนือจากงานเดี่ยวของเธอแล้ว เธอยังได้ร่วมเขียนเพลงให้กับศิลปินคนอื่นๆ รวมถึง Broods และ Bleachers ณ เดือนมิถุนายน พ.ศ. 2560 Lorde มียอดขายมากกว่าห้าล้านอัลบั้มทั่วโลก
ผลงานเพลง

Pure Heroine (2013)
Melodrama (2017)
Solar Power (2021)
ทัวร์คอนเสิร์ต

Pure Heroine Tour (2013-2014)
Melodrama World Tour (2017-2018)
Solar Power Tour (2022-2023)
ลอยด์ เคลลี

| 0 | 1 | 2 | 3 |
| --- | --- | --- | --- |
 เคลลีใน ค.ศ. 2020
ข้อมูลส่วนตัว
ชื่อเต็ม:  ลอยด์ คาเซียส เคลลี
วันเกิด:   (1998-10-06) 6 ตุลาคม ค.ศ. 1998 (26 ปี)
สถานที่เกิด:  บริสตอล อังกฤษ
ส่วนสูง:  6 ft 3 in (1.90 m)
ตำแหน่ง:  เซ็นเตอร์แบ็ก แบ็กซ้าย
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  25
สโมสรเยาวชน
2011–2017:  บริสตอลซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2017–2019 |  บริสตอลซิตี |  43 |  (2) |
| 2019–2024 |  บอร์นมัท |  131 |  (2) |
| 2024– |  นิวคาสเซิลยูไนเต็ด |  0 |  (0) |
ทีมชาติ
| 2017–2018 |  อังกฤษ ไม่เกิน 20 ปี |  9 |  (0) |
| 2018–2021 |  อังกฤษ ไม่เกิน 21 ปี |  10 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 13 มิถุนายน 2024 (UTC)
ลอยด์ คาเซียส เคลลี (อังกฤษ: Lloyd Casius Kelly, เกิด 6 ตุลาคม 1998) เป็นนักฟุตบอลอาชีพชาวอังกฤษ เล่นในตำแหน่งกองหลังให้กับนิวคาสเซิลยูไนเต็ด ตำแหน่งหลักของเขาคือเซ็นเตอร์แบ็ก เขายังสามารถเล่นในตำแหน่งแบ็กซ้ายได้อีกด้วย
ระดับสโมสร > บริสตอลซิตี

เคลลีย้ายมาร่วมทีมบริสตอลซิตีเมื่ออายุ 12 ปี ซึ่งเขาถูกจับตามองหลังจากลงเล่นให้กับบริสตอลเซ็นทรัล สโมสรในท้องถิ่น ในฤดูกาล 2015–16 เขาถูกเรียกตัวติดทีมชุดพรีซีซั่นของบริสตอลซิตีที่เดินทางไปยังประเทศโปรตุเกส เมื่อวันที่ 8 สิงหาคม 2017 เคลลีลงประเดิมสนามให้กับบริสตอลซิตี ในเกมที่ถล่มพลิมัทอาร์ไกล์ 5–0 ในศึกอีเอฟแอลคัพ เคลลีลงประเดิมสนามในลีกนัดแรกเมื่อวันที่ 23 ธันวาคม 2017 ที่พบกับควีนส์พาร์กเรนเจอส์ และยิงประตูแรกในลีกเพียง 3 วันถัดมาในเกมที่พบกับเรดิง ในช่วงจบฤดูกาล 2017–18 เขาได้รับรางวัลผู้เล่นดาวรุ่งยอดเยี่ยมแห่งปีของสโมสร
เขามีชื่อติดทีมยอดเยี่ยมประจำสัปดาห์ของอีเอฟแอล ประจำสัปดาห์ที่ 38 เมื่อวันที่ 19 มีนาคม 2018 เขาได้รับการยกย่องให้เป็นผู้เล่นที่มีความนิ่มสุขุมในเกมรับและการจ่ายบอลที่แม่นยำ และยังเป็นผู้สร้างโอกาสให้กับทีมจนกลายเป็นประตูชัยของเกมในนัดที่พบกับอิปสวิชทาวน์
ระดับสโมสร > บอร์นมัท

เมื่อวันที่ 18 พฤษภาคม 2019 เคลลีเซ็นสัญญากับบอร์นมัท ทีมในพรีเมียร์ลีก ค่าตัวไม่เปิดเผย แต่คาดว่าอยู่ที่ประมาณ 13 ล้านปอนด์ หลังจากค้าแข้งกับบริสตอลซิตีเป็นเวลา 8 ปี เขาประเดิมสนามให้กับบอร์นมัทในศึกคาราบาวคัพพบกับเบอร์ตันอัลเบียนเมื่อวันที่ 25 กันยายน 2019 เขาประเดิมสนามในลีกเมื่อเดือนมิถุนายน 2020 เมื่อเขาลงเล่นเป็นตัวสำรองในเกมที่พบกับวุลเวอร์แฮมป์ตันวอนเดอเรอส์ เขาทำประตูแรกให้กับสโมสรเมื่อวันที่ 17 เมษายน 2021 ในเกมที่บุกไปชนะนอริชซิตี 3–1
สำหรับฤดูกาล 2021–22 เคลลีสวมปลอกแขนกัปตันทีมบอร์นมัทแทนสตีฟ คุก กัปตันทีมคนเก่า เริ่มต้นตั้งแต่นัดเปิดสนามของฤดูกาล เสมอกับเวสต์บรอมมิชอัลเบียนในบ้าน 2–2 เคลลีลงเล่นเป็นตัวจริง 14 นัดแรกของฤดูกาล มีบทบาทสำคัญในผลงานไร้พ่ายของเดอะเชอร์รี่ส์ (ฉายาของบอร์นมัท) สถิติไร้พ่าย 14 นัดติดต่อกันนี้ เทียบเท่าสถิติสูงสุดของสโมสรที่เคยทำไว้เมื่อปี 1961 เคลลีทำประตูแรกในฤดูกาลในเกมที่เปิดบ้านชนะฮัดเดอส์ฟีลด์ทาวน์ 3–0 ภายหลังจากจบฤดูกาล 2021–22 เคลลีได้รับการแต่งตั้งเป็นกัปตันทีมอย่างเป็นทางการหลังจากการอำลาสโมสรของสตีฟ คุก กัปตันทีมคนเก่า
เมื่อวันพุธที่ 5 มิถุนายน 2024 สโมสรประกาศว่าเคลลีจะออกจากสโมสรในช่วงซัมเมอร์นี้ เมื่อสัญญาของเขาสิ้นสุดลง
ระดับสโมสร > นิวคาสเซิลยูไนเต็ด

วันพฤหัสบดีที่ 13 มิถุนายน 2024 ประกาศเซ็นสัญญาคว้าตัวเคลลีมาร่วมทีมแบบฟรีเอเยนต์ เริ่มต้นวันที่ 1 กรกฎาคม ภายใต้การคุมทีมของเอ็ดดี ฮาว อดีตผู้จัดการทีมบอร์นมัทที่เคยร่วมงานกับเคลลีมาแล้ว
ลอร์ดกิลฟอร์ด ดัดลีย์

| ลอร์ดกิลฟอร์ด ดัดลีย์ |
| --- | --- |
ภาพวาดลอร์ดกิลฟอร์ด ดัดลีย์ในคริสต์ศตวรรษที่ 19 ที่รัฐสภา เวสต์มินสเตอร์
พระราชสวามีในสมเด็จพระราชินีนาถเเห่งอังกฤษ (พิพาท) 
ดำรงพระยศ: 10 – 19 กรกฎาคม 1553

ประสูติ: ป. 1535
สิ้นพระชนม์: 12 กุมภาพันธ์ 1554 (18/19 ปี) ทาวเวอร์ฮิลล์ ลอนดอน ประเทศอังกฤษ
ฝังพระศพ: St Peter ad Vincula ลอนดอน
คู่อภิเษก: เลดีเจน เกรย์ (สมรส 1553)
พระบิดา: จอห์น ดัดลีย์ ดยุกที่ 1 แห่งนอร์ทัมเบอร์แลนด์
พระมารดา: เจน กิลฟอร์ด
ลอร์ดกิลฟอร์ด ดัดลีย์ (อังกฤษ: Lord Guildford Dudley บางครั้งสะกดเป็น Guilford; ป. ค.ศ. 1535 – 12 กุมภาพันธ์ ค.ศ. 1554) เป็นขุนนางชาวอังกฤษที่แต่งงานกับเลดีเจน เกรย์ ผู้ที่พระเจ้าเอ็ดเวิร์ดที่ 6 ทรงประกาศเป็นผู้สืบทอดราชบัลลังก์อังกฤษ โดยพระนางครองราชย์ในวันที่ 10 ถึง 19 กรกฎาคม ค.ศ. 1553 หลังจากดยุกแห่งนอร์ทัมเบอร์แลนด์ พ่อของกิลฟอร์ด วางแผนให้เจนขึ้นครองราชย์ ทั้งเจนและกิลฟอร์ดใช้เวลาช่วงหนึ่งประทับอยู่ในหอคอยลอนดอน ทั้งคู่ยังคงอยู่ในหอคอยนั้นในช่วงที่ระบอบล่มสลาย แต่ขังแยกในฐานะนักโทษ ทั้งคู่ถูกตัดสินประหารชีวิตในเดือนพฤศจิกายน ค.ศ. 1553 เนื่องจากเป็นกบฏต่อแผ่นดิน สมเด็จพระราชินีนาถแมรีที่ 1มีแนวโน้มที่จะไว้ชีวิตทั้งสอง แต่การกบฏของทอมัส ไวแอตต์ต่อแผนการอภิเษกสมรสเฟลิเปแห่งสเปนของแมรีทำให้ทั้งคู่ถูกประหารชีวิต ซึ่งเป็นมาตรการที่ถูกมองว่ารุนแรงเกินเหตุ
ข้อมูล

Richardson, G. J. (2008): "Dudley, Lord Guildford (c.1535–1554)" Oxford Dictionary of National Biography online ed. Oct 2008 (subscription required) Retrieved 2010-05-19
แหล่งข้อมูลอื่น

ภาพเหมือนของ ลอร์ดกิลฟอร์ด ดัดลีย์ ที่หอศิลป์ภาพเหมือนแห่งชาติ
| ก่อนหน้า |  | ลอร์ดกิลฟอร์ด ดัดลีย์ |  | ถัดไป |
| --- | --- | --- | --- | --- |
| สมเด็จพระราชินีแคเธอรีน พารร์ |  |   คู่อภิเษกสมรสของพระมหากษัตริย์อังกฤษ คู่อภิเษกสมรสของพระมหากษัตริย์ไอร์แลนด์ ในสมเด็จพระราชินีนาถเจน เกรย์ (ยังเป็นที่ถกเถียง)    |  | พระเจ้าเฟลีเปที่ 2 แห่งสเปน |
| ด ค กคู่อภิเษกสมรสในพระมหากษัตริย์อังกฤษ |
| --- | --- |
เจ้าชายจอร์จแห่งเดนมาร์ก (1702-1707) · แมรีแห่งโมดีนา (1685-1688) · กาตารีนาแห่งบรากังซา (1662-1685) · อ็องเรียต มารีแห่งฝรั่งเศส (1625-1649) · แอนน์แห่งเดนมาร์ก (1603-1619) · พระเจ้าเฟลิเปที่ 2 แห่งสเปน (1554-1558) · (ลอร์ดกิลฟอร์ด ดัดลีย์?) (1553) · แคเทอริน พาร์ (1543-1547) · แคเทอริน เฮาเวิร์ด (1540-1542) · แอนน์แห่งคลีฟส์ (1540) · เจน ซีมอร์ (1536-1537) · แอนน์ บุลิน (1533-1536) · กาตาลินาแห่งอารากอน (1509-1533) · เอลิซาเบธแห่งยอร์ก (1486-1503) · แอนน์ เนวิลล์ (1483-1485) · เอลิซาเบธ วูดวิลล์ (1464-1483) · มาร์กาเรตแห่งอ็องฌู (1445-1471) · แคเธอรินแห่งวาลัว (1420-1422) · โจแอนนาแห่งนาวาร์ (1403-1413) · อิซาเบลลาแห่งวาลัว (1396-1399) · แอนน์แห่งโบฮีเมีย (1383-1394) · ฟีลีปาแห่งแอโน (1328-1369) · อิซาเบลลาแห่งฝรั่งเศส (1308-1327) · มาร์เกอริตแห่งฝรั่งเศส (1299-1307) · เลโอนอร์แห่งกัสติยา (1272-1290) · อะลิอูโนแห่งพรอว็องส์ (1236-1272) · อิซาเบลลาแห่งอ็องกูแลม (1200-1216) · เบเรนกาเรียแห่งนาวาร์ (1191-1199) · มาร์เกอริตแห่งฝรั่งเศส ·  อาลีเยนอร์แห่งอากีแตน (1154-1189) · มาทิลดาแห่งบูลอญ (1135-1152) · อเดลีซาแห่งลูแว็ง (1121-1135) · มาทิลดาแห่งสกอตแลนด์ (1100-1118) · มาทิลดาแห่งแฟลนเดิร์ส (1066-1083)
ตัวเอียง หมายถึง ยังเป็นที่ถกเถียง
ลอนดอนโบโร

ระวังสับสนกับ นครลอนดอน
| ลอนดอนโบโร |
| --- | --- |
ลอนดอนโบโรทั้ง 32 แห่ง (สีแดง) และนครลอนดอน (พื้นที่สีขาวตรงใจกลาง)
หมวดหมู่: เขตการปกครองท้องถิ่น
ที่ตั้ง: เกรเทอร์ลอนดอน
ก่อตั้งโดย: พระราชบัญญัติการปกครองลอนดอน ค.ศ. 1963
ก่อตั้ง: 1 เมษายน 1965
จำนวน: 32 โบโร (ณ ปี 2013)
ประเภทที่เป็นไปได้: ลอนดอนชั้นใน (12) ลอนดอนชั้นนอก (20)
สถานะที่เป็นไปได้: นคร (1) รอยัลโบโร (3)
ประชากร: 150,000–300,000
พื้นที่: 15–150 ตร.กม.
การปกครอง: สภาลอนดอนโบโร
ลอนดอนโบโร (อังกฤษ: London boroughs) หรือ เขตของลอนดอน เป็นเขตการปกครองท้องถิ่นระดับอำเภอจำนวน 32 เขต ที่ประกอบขึ้นเป็นเทศมณฑลทางพิธีการที่ชื่อเกรเทอร์ลอนดอน แต่ละโบโรปกครองโดยสภาลอนดอนโบโรของตน ลอนดอนโบโรในปัจจุบันก่อตั้งขึ้นมาพร้อมกันกับเกรเทอร์ลอนดอนเมื่อวันที่ 1 เมษายน 1965 ภายหลังการประกาศใช้พระราชบัญญัติการปกครองลอนดอน ค.ศ. 1963 ในจำนวนนี้มี 12 โบโรที่ได้รับการกำหนดให้เป็นโบโรของลอนดอนชั้นใน และอีก 20 โบโรเป็นของลอนดอนชั้นนอก ลอนดอนโบโรสามารถเทียบได้กับเขตของกรุงเทพมหานคร
นครลอนดอน ซึ่งเป็นศูนย์กลางทางประวัติศาสตร์ เป็นเทศมณฑลทางพิธีการอีกแห่งหนึ่งที่แยกต่างหากและเป็นเขตการปกครองท้องถิ่นที่มีลักษณะเฉพาะตัว (sui generisรหัส: lat เลื่อนระดับเป็นรหัส: la ) โดยจะมีหน้าที่ค่อนข้างที่จะแตกต่างจากลอนดอนโบโร อย่างไรก็ตาม พื้นที่ของทั้งสองเทศมณฑลรวมกันจะประกอบเป็นภูมิภาคที่ชื่อเกรเทอร์ลอนดอน ซึ่งทั้งหมดอยู่ภายใต้การปกครองขององค์การบริหารเกรเทอร์ลอนดอน (Greater London Authority)
ลอนดอนโบโรมีประชากรประมาณ 150,000 ถึง 300,000 คน ลอนดอนโบโรชั้นในมักจะมีขนาดเล็กกว่าทั้งในด้านประชากรและพื้นที่ รวมถึงมีประชากรหนาแน่นกว่าลอนดอนโบโรชั้นนอก ลอนดอนโบโรก่อตั้งขึ้นโดยการควบรวมหน่วยการปกครองท้องถิ่นในอดีต และต่อมามีการพิจารณาเปลี่ยนแปลงอาณาเขตของโบโรเล็กน้อยซึ่งดำเนินการไปเมื่อปี 1987 และ 1992 สภาลอนดอนโบโรจะจัดทำบริการสาธารณะส่วนใหญ่ของรัฐบาลท้องถิ่น (เช่น โรงเรียน การจัดการขยะ บริการสังคม ห้องสมุด) ตรงกันข้ามกับองค์การบริหารเกรเทอร์ลอนดอน ที่จัดทำนโยบายเชิงยุทธศาสตร์ซึ่งมีอำนาจจำกัดในพื้นที่ของเกรเทอร์ลอนดอนทั้งหมด
รายชื่อโบโร

| 0 | 1 | 2 |
| --- | --- | --- |
|  |  ซิทีออฟลอนดอน (ไม่นับเป็นหนึ่งในลอนดอนโบโร)  ซิทีออฟเวสท์มินสเทอร์  เคนซิงทันแอนด์เชลซี  แฮมเมอร์สมิธแอนด์ฟูลฮัม  วอนดสเวิร์ธ  ลามเบธ  เซาธ์วอร์ค  ทาวเวอร์ฮามเลิทส์  ฮัคนีย์  อิสลิงทัน  คามเดิน  เบรนท์  อีลิง  ฮาวน์สโลว์  ริชมอนด์อเพินเธมส์  คิงสตันอเพินเธมส์  เมอร์เทิน  |  ซัทเทิน  ครอยดอน  บรอมลีย์  เลวิสฮัม  เกรนิช  เบกซ์ลีย์  ฮัฟริง  บาร์คิงแอนด์ดาเกอนัม  เรดบริดจ์  นิวัม  วอล์ธัมฟอร์เรสท์  ฮาริงเกย์  เอนฟีลด์  บาร์เนท์  ฮาร์โรว์  ฮิลลิงดัน  |
ดูเพิ่ม

โบโร
ISO 3166-2:GB
แหล่งข้อมูลอื่น

London Boroughs Map
| ด ค กการปกครองของเกรเทอร์ลอนดอน |
| --- | --- |
 นครลอนดอน  เกรเทอร์ลอนดอน  ลอนดอน 
ภูมิภาค:  องค์การบริหารเกรเทอร์ลอนดอน สภาลอนดอน  เมเยอร์แห่งลอนดอน 
เทศมณฑลพิธีการ:  นครลอนดอน ลอร์ดเมเยอร์  ลอร์ดเลฟเทนันต์  เชริฟ  เกรเทอร์ลอนดอน ลอร์ดเลฟเทนันต์  ไฮเชริฟ 
ลอนดอนโบโร ในเกรเทอร์ลอนดอน:  บาร์คคิงและแดเกนนัม  บาร์เน็ท  เบ็กซลีย์  เบรนท์  บรอมลีย์  คามเดิน  ครอยดอน  อีลิง  เอ็นฟิลด์  เกรนิช  แฮคนี  แฮมเมอร์สมิธแอนด์ฟุลลัม  ฮาริงเกย์  ฮาร์โรว์  เฮเวอริง  ฮิลลิงดัน  ฮาวสโลว์  อิสลิงตัน  เคนซิงทันแอนด์เชลซี  คิงสตันอัพพอนเทมส์  ลามเบ็ธ  ลุยสชัม  เมอร์ตัน  นิววัม  เรดบริดจ์  ริชมอนด์อัพพอนเทมส์  ซัทเธิร์ค  ซัททัน  ทาวเวอร์แฮมเล็ท  วอลทแธมฟอเรสต์  แวนด์สเวิร์ธ  เวสต์มินสเตอร์ 
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา 
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
ลอเรนซ์ โอลิวีเอร์

| ลอเรนซ์ โอลิวีเอร์ |
| --- | --- |
รูปโดย Carl Van Vechten, 1939
สารนิเทศภูมิหลัง
เกิด: 22 พฤษภาคม ค.ศ. 1907(1907-05-22) ลอเรนซ์ เคอร์ โอลิวีเอร์ ดอร์กิง, เซอร์เรย์, ประเทศอังกฤษ
เสียชีวิต: 11 กรกฎาคม ค.ศ. 1989(1989-07-11) (82 ปี) สเตย์นิง, เวสต์ซัสเซกซ์, ประเทศอังกฤษ
คู่สมรส: Jill Esmond (1930–1940) Vivien Leigh (1940–1960) Joan Plowright (1961–1989) (his death)
อาชีพ: นักแสดง โปรดิวเซอร์ภาพยนตร์ ผู้กำกับภาพยนตร์ นักเขียนบท
ปีที่แสดง: 1920–1989
ลอเรนซ์ เคอร์ โอลิวีเอร์, บารอน โอลิวีเอร์ (อังกฤษ: Laurence Kerr Olivier, Baron Olivier; /ˈlɒrəns ˈkɜːr əˈlɪvieɪ/) (22 พฤษภาคม ค.ศ. 1907 - 11 กรกฎาคม ค.ศ. 1989) เป็นนักแสดง ผู้กำกับ โปรดิวเซอร์ ชาวอังกฤษ เขาเป็นนักแสดงที่มีชื่อเสียงที่สุดคนหนึ่งในศตวรรษที่ 20 ร่วมไปกับนักแสดงอย่าง จอห์น กีลกัด เพกกี แอชครอฟต์ อเล็ก กินเนสส์ และราฟ ริชาร์ดสัน เขาแต่งงานกับจิลล์ เอสมอนด์ วิเวียน ลีห์ และโจแอน โพลไรต์
ลอว์โซน

| --- | --- |


ชื่อ
Preferred IUPAC name 2-Hydroxynaphthalene-1,4-dione
ชื่ออื่น 2-Hydroxy-1,4-naphthoquinone กรดเฮนโนแทนนิก Natural Orange 6 C.I. 75480
เลขทะเบียน
เลขทะเบียน CAS: 83-72-7 Y
3D model (JSmol): รูปภาพแบบโต้ตอบ
Beilstein Reference: 1565260
ChEBI: CHEBI:44401 Y
ChEMBL: ChEMBL240963 Y
เคมสไปเดอร์: 10430995 Y
ดรักแบงก์: DB04744
ECHA InfoCard: 100.001.361 
EC Number: 201-496-3
Gmelin Reference: 4828
KEGG: C10368 Y
ผับเคม CID: 6755
UNII: TLH4A6LV1W Y
CompTox Dashboard (EPA): DTXSID2025428 
 InChI InChI=1S/C10H6O3/c11-8-5-9(12)10(13)7-4-2-1-3-6(7)8/h1-5,12H NKey: CSFWPUWCSPOLJW-UHFFFAOYSA-N N InChI=1/C10H6O3/c11-8-5-9(12)10(13)7-4-2-1-3-6(7)8/h1-5,12HKey: CSFWPUWCSPOLJW-UHFFFAOYAK 
 SMILES O=C(C(O)=C1)C2=C(C=CC=C2)C1=O 
คุณสมบัติ
สูตรเคมี: C10H6O3 
มวลโมเลกุล: 174.15 g/mol   
ลักษณะทางกายภาพ: ผลึกสีเหลือง
จุดหลอมเหลว: 195 ถึง 196 องศาเซลเซียส (383 ถึง 385 องศาฟาเรนไฮต์; 468 ถึง 469 เคลวิน) (สลายตัว)
ละลายในน้ำ: แทบจะละลายไม่ได้
ความอันตราย
GHS labelling:
Pictograms: 
Signal word: เตือน
Hazard statements: H315, H319, H335
Precautionary statements: P201, P202, P261, P264, P270, P271, P280, P281, P301+P312, P302+P352, P304+P340, P305+P351+P338, P308+P313, P312, P330, P332+P313, P337+P313, P362, P403+P233, P405, P501
ปริมาณหรือความเข้มข้น (LD, LC):
LD50 (median dose): 100 mg/kg
สารประกอบอื่นที่เกี่ยวข้องกัน
แนพโทควิโนนที่เกี่ยวข้อง: จักโลน
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ลอว์โซน (อังกฤษ: lawsone) บางครั้งเรียก กรดเฮนโนแทนนิก (hennotannic acid) มีชื่อทางเคมีว่า 2-ไฮดรอกซี-1,4-แนฟโทควิโนน (2-hydroxy-1,4-naphthoquinone) เป็นสีย้อมสีส้มแดง พบในใบของเทียนกิ่งขาว (Lawsonia inermis) และในดอกของผักตบชวา (Eichhornia crassipes) ใช้สารสกัดจากเทียนกิ่งขาวที่มีลอว์โซนเป็นสีย้อมผมและผิวหนังมานานกว่า 5000 ปี ลอว์โซนจะทำปฏิกิริยากับโปรตีนเช่น เกราทิน ในผิวหนังและผม โดยกระบวนการที่เรียกว่า Michael addition ทำให้สีย้อมติดทนจนกว่าจะถูกเช็ดออก ลอว์โซนสามารถดูดซึมรังสียูวี และสารสกัดมีประสิทธิภาพในการเป็นสารกันแดด ในทางเคมี ลอว์โซนมีความคล้ายจักโลนที่พบในวอลนัท
สารประกอบที่เกี่ยวข้อง

แนฟโทควิโนน ลอว์โซนเมทิลเอสเทอร์ และ methylene-3,3'-bilawsone เป็นสารออกฤทธิ์ในใบของพืชชนิด Impatiens balsamina
สโมสรฟุตบอลซุปเปอร์ พาวเวอร์ สมุทรปราการ

สโมสรฟุตบอลซุปเปอร์ พาวเวอร์ สมุทรปราการ เป็นอดีตสโมสรฟุตบอลในจังหวัดสมุทรปราการ เคยลงเล่นในระดับ ไทยลีก และเคยได้สิทธิ์ทำการแข่งขัน เอเอฟซีแชมเปียนส์ลีก ฤดูกาล 2544/45 และปี พ.ศ. 2550 ในการแข่งขัน เอเอฟซีคัพ และเป็นทีมที่มีผลการแข่งขันแพ้ต่อเนื่องมากที่สุดในไทยลีกนานถึง 27 นัด เมื่อฤดูกาล 2560
ประวัติสโมสร

เริ่มก่อตั้งสโมสรขึ้นในปี พ.ศ. 2514 ในนาม สโมสรโอสถสภา โดยก่อตั้งพร้อมกับสโมสรกีฬาต่างๆ ของ บริษัท โอสถสภา จำกัด โดยเกิดขึ้นจากการรวมตัวกันของพนักงานของบริษัท ซึ่งส่วนใหญ่เป็นนักกีฬาฟุตบอลทีมชาติไทยที่ทำงานอยู่ โดยสามารถคว้าแชมป์การแข่งขัน ฟุตบอลชิงถ้วยพระราชทาน ควีนสคัพ ได้ 3 ติดต่อกัน ตั้งแต่ปี พ.ศ. 2545 ถึง พ.ศ. 2547 และชนะเลิศการแข่งขัน ถ้วยพระราชทาน ก. ได้ 2 สมัย
ต่อมาสโมสรฟุตบอลโอสถสภาได้เปลี่ยนชื่อเป็น สโมสรฟุตบอลโอสถสภา เอ็ม-150 โดยมีผู้สนับสนุนอย่าง เครื่องดื่มเอ็ม-150 เป็นผู้สนับสนุนหลัก ต่อมาทางสโมสรฯก็ได้พยายามสร้างฐานแฟนบอลใหม่ในเขตนอกกรุงเทพมหานคร เช่น ร่วมมือกับทาง อบจ. สระบุรี ตั้งแต่ปี พ.ศ. 2553 ถึง พ.ศ. 2556 และพร้อมกับเปลื่ยนชื่อสโมสรเป็น สโมสรฟุตบอลโอสถสภา เอ็ม-150 สระบุรี ต่อมา ในปี พ.ศ. 2557 จึงย้ายสนามมาเล่นใน ราชมังคลากีฬาสถาน จนกระทั่งปี พ.ศ. 2559 สโมสรได้ย้ายที่ตั้งและสนามเหย้ามาที่ สนามกีฬาการกีฬาแห่งประเทศไทย บางพลี และได้ร่วมมือกับทาง อบจ.สมุทรปราการ โดยมุ่งมั่นที่จะพัฒนาทีมอย่างเป็นระบบ ทั้งด้านบุคลากร และด้านการบริหาร เพื่อยกระดับทีม ให้ก้าวสู่มาตรฐานการแข่งขันฟุตบอลระดับสากล ตามกระแสความนิยมที่เพิ่มมากขึ้นในปัจจุบัน
ต่อมาเมื่อวันที่ 23 มิถุนายน พ.ศ. 2559 ทางโอสถสภาได้โอนสิทธิ์การทำทีมให้กับทาง บริษัทซุปเปอร์พาวเวอร์และได้ทำการเปลี่ยนชื่อเป็น สโมสรฟุตบอลซุปเปอร์พาวเวอร์ สมุทรปราการ โดยทางโอสถสภาจะเป็นเพียงสปอนเซอร์ให้กับทีมเท่านั้น
ในเดือนตุลาคม พ.ศ. 2560 ทีมจัมปาศรี ยูไนเต็ด ได้ซื้อสิทธิ์การทำทีมมาจาก ซุปเปอร์ พาวเวอร์ สมุทรปราการ และได้ย้ายถิ่นฐานไปอยู่ที่ จังหวัดมหาสารคาม แต่สโมสรไม่ผ่านคลับไลเซนซิ่งจึงไม่สามารถลงเล่นในไทยลีก 2 ฤดูกาล 2561 ได้
สัญลักษณ์สโมสร

ก่อตั้งสโมสร
ประมาณฤดูกาล 2542 - 2546
ฤดูกาล 2559 - 2560
สนามเหย้า

สโมสรฟุตบอลเอ็มพาวเวอร์ สมุทรปราการ มีสนามเหย้าใหม่คือ เอ็มพาวเวอร์สเตเดียม ย้ายมาจาก สนามราชมังคลากีฬาสถาน เป็นสนามเหย้าแทบทั้งฤดูกาล เนื่องจาก สโมสรฟุตบอลสระบุรี ได้เลื่อนชั้นขึ้นมา และตามกฎห้ามทีมในระดับไทยพรีเมียร์ลีกใช้สนามเหย้าร่วมกัน
เอ็มพาวเวอร์สเตเดียม เป็นสนามของการกีฬาแห่งประเทศไทย จังหวัดสมุทรปราการ โดยทางโอสถสภาได้ร่วมมือกับองค์การบริหารส่วนจังหวัดสมุทรปราการ เพื่อทำสนามใหม่ และพัฒนาเมืองสมุทรปราการให้เป็นเมืองกีฬา
หลังจากที่ซุปเปอร์ พาวเวอร์ยุบทีมไป เอ็มพาวเวอร์สเตเดียมก็ได้ถูกใช้งานเป็นสนามเหย้าของสโมสรฟุตบอลสมุทรปราการ ซิตี้ โดยเปลี่ยนชื่อสนามเป็น “สมุทรปราการสเตเดียม”
ผู้เล่น > ผู้เล่นชุดสุดท้ายของสโมสร

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
อดีตหัวหน้าผู้ฝึกสอน

ชัชชัย พหลแพทย์ (2539 – 2549)
อาจหาญ ทรงงามทรัพย์ (2550 – 2552)
ไพโรจน์ บวรวัฒนดิลก (2553 – พฤษภาคม 2556)
เฉลิมวุฒิ สง่าพล (มิถุนายน 2556 – มิถุนายน 2557)
สเตฟาโน คูกูรา (2557 – 2558)
กฤษดา เพี้ยนดิษฐ์ (2558)
สมชาย ทรัพย์เพิ่ม (2558 – 2559)
ไพโรจน์ บวรวัฒนดิลก (2559)
เฉลิมวุฒิ สง่าพล (ธันวาคม 2559 – มีนาคม 2560)
เจสัน วิธ (มีนาคม 2560 – พฤษภาคม 2560)
อภิสิทธิ์ ไข่แก้ว (พฤษภาคม 2560 – กันยายน 2560)
สุขสันต์ คุณสุทธิ์ (กันยายน 2560 – พฤศจิกายน 2560)
ผลงาน > ทีมชุดใหญ่

ไทยลีก - สูงสุดอันดับ 2 - 2544/45, 2549
ไทยลีกคัพ - ชนะเลิศ 1 ครั้ง - 2533 (ในนามทีมกรุงเทพมหานคร)
ควีนส์คัพ - ชนะเลิศ 3 ครั้ง - 2545, 2546, 2547
ถ้วย ก - ชนะเลิศ  2 ครั้ง - 2544, 2549
ผลงาน > ทีมชุดเยาวชน

เยาวชนควีนส์คัพ - ชนะเลิศ 2 ครั้ง - 2543, 2545
ผลงาน > ผลงานที่ดีสุดในระดับเอเชีย

เอเอฟซีแชมเปียนส์ลีก - รอบแรก (ฤดูกาล 2002/03)
เอเอฟซีคัพ - รอบแรก (ฤดูกาล 2007)
ผลงาน > ผลงานในลีก

2541 - ไทยลีก - อันดับ 10
2542 - ไทยลีก - อันดับ 4
2543 - ไทยลีก - อันดับ 8
2544/45 - ไทยลีก - อันดับ 2
2545/46 - ไทยลีก - อันดับ 6
2546/47 - ไทยลีก - อันดับ 3
2547/48 - ไทยลีก - อันดับ 3
2549 - ไทยลีก - อันดับ 2
2550 - ไทยลีก - อันดับ 9
2551 - ไทยลีก - อันดับ 4
2552 - ไทยลีก - อันดับ 5
2553 - ไทยลีก - อันดับ 7
2554 - ไทยลีก - อันดับ 6
2555 - ไทยลีก - อันดับ 5
2556 - ไทยลีก - อันดับ 8
2557 - ไทยลีก - อันดับ 11
2558 - ไทยลีก - อันดับ 11
2559 - ไทยลีก - อันดับ 15
2560 - ไทยลีก - อันดับ 18 (ตกชั้นสู่ไทยลีก 2)
แหล่งข้อมูลอื่น

สโมสรฟุตบอลซุปเปอร์ พาวเวอร์ สมุทรปราการ ที่เฟซบุ๊ก
| ด ค กสโมสรฟุตบอลซุปเปอร์ พาวเวอร์ สมุทรปราการ – ผู้จัดการทีม |
| --- | --- |
 ชัชชัย (2539–49)  อาจหาญ (2550–52)  ไพโรจน์ (2553–56)  เฉลิมวุฒิ (2556–57)  คูกูรา (2557–58)  กฤษดา (2558)  สมชาย (2558–59)  ไพโรจน์ (2559)  เฉลิมวุฒิ (2559–60)  วิธ (2560)  อภิสิทธิ์ (2560)  สุขสันต์ (2560) 
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก (ยุบทีม):  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ไทยลีก รุ่นอายุไม่เกิน 23 ปี
ละครย้อนยุค

ละครย้อนยุค (อังกฤษ: historical period drama, period drama, costume drama) เป็นผลงานละครที่เกิดขึ้นในช่วงเวลาที่ผ่านมา มักอยู่ในรูปแบบภาพยนตร์หรือละครโทรทัศน์ นำเสนอเหตุการณ์และตัวละครในประวัติศาสตร์ผสมผสานกับองค์ประกอบสมมติ เช่น บทสนทนาหรือฉากสมมติ